კულებრა (პუერტო-რიკო)
ისლა-კულებრა (ესპ. Isla Culebra; ითარგმნება როგორც გველის კუნძული) — კუნძული, ქალაქი და მუნიციპალიტეტი პუერტო-რიკოში. გეოგრაფიულად ესპანური ვირჯინის კუნძულებს მიეკუთვნება. მდებარეობს კუნძულ პუერტო-რიკოდან 27 კმ-ის დაშორებით, სენტ-ტომასიდან 19 კმ-ით დასავლეთით და ვიეკესიდან 14 კმ-ით ჩრდილოეთით. კულებრა 5 ბარიოსა და კულებრა-პუებლოს (კუნძულის ადმინისტრაციული ცენტრი) მოიცავს. 2020 წლის აღწერით, კულებრის მოსახლეობა 1 792 ადამიანს შეადგენს და პუერტო-რიკოს ყველაზე ნაკლებად დასახლებული მუნიციპალიტეტია.